GiliGold/VAD_KnessetCorpus huggingface dataset:
זאב אלקין:
אבל זה היה על ההצבעה הראשונה ולפני הדיון
אופיר כץ:
אבל לא הצבענו על הראשונה
עוד לא הצביעו
זאב אלקין:
לא הצבענו על הראשונה
אופיר כץ:
אני מצביע על הראשונה
זאב אלקין:
ועל השנייה אתה עושה עוד פעם דיון?
אופיר כץ:
הדיון על השנייה היה
זאב אלקין:
אני מבקש לעשות התייעצות סיעתית על השנייה
אופיר כץ:
זה שתי הצבעות?
זאב אלקין:
כן, זה שתי הצבעות
אופיר כץ:
כן, אחרי שנצביע על זה תעשה התייעצות על השנייה
אופיר כץ:
אם כך, מי בעד טענת נושא חדש? רק חברי ועדה
אופיר כץ:
לא, הוא לא חבר ועדה
זאב אלקין:
אבל מותר להם להחליף
אופיר כץ:
11
אופיר כץ:
 מי נגד? אלקין נגד
אופיר כץ:
 מי נמנע? אם כך, טענת נושא חדש נתקבלה
אופיר כץ:
בעד הטענה – 11
מטי צרפתי הרכבי:
מה עם רוויזיה?
זאב אלקין:
יש רוויזיה על זה ויש בקשה להתייעצות סיעתית
אופיר כץ:
עכשיו אני עובר להצבעה על החלק השני, על סעיף 47
אופיר כץ:
 יוצאים להתייעצות נחזור ב-13:34
אופיר כץ:
 אנחנו עוברים להצבעה על הסתייגות 47
אופיר כץ:
 מי בעד נושא חדש? תשעה בעד
אופיר כץ:
 מי נגד? שלושה נגד
אופיר כץ:
 מי נמנע? אם כך טענות נושא חדש להסתייגות 47 נתקבלה
אופיר כץ:
בעד הטענה – 9
אופיר כץ:
סעיף 2: הסתייגות מס' 13 של קבוצת ישראל ביתנו
אופיר כץ:
 חבר הכנסת זאב אלקין
זאב אלקין:
אפשר לנמק?
אופיר כץ:
 זאב, בבקשה
זאב אלקין:
חבריי חבר הכנסת, אני מבקש להסביר למה ביקשתי לטעון נושא חדש על ההסתייגות הזאת של ישראל ביתנו
זאב אלקין:
 אני גם מצטער על זה שלא הונח חומר על שולחננו
זאב אלקין:
 ארבל, אני חושב שזה המינימום שמתבקש, שההסתייגות עצמה תהיה כאן אם אנחנו דנים האם היא נושא חדש או לא
זאב אלקין:
 אני זוכר אותה כי הייתי בדיון בוועדת הפנים, אני לא יודע איך יתייחסו שאר החברים שלא נמצאים כאן
זאב אלקין:
 אנסה לתמצת את זה אבל כעיקרון הייתי מבקש, אדוני היושב-ראש, שתביא לנו לפחות את הנוסח של ההסתייגויות שעליהן אנחנו מתדיינים פה
זאב אלקין:
     למיטב זיכרוני ההסתייגות הזאת של סיעת ישראל ביתנו, אני לא יכול לצטט אותה מילולית כי היא לא מולי, ההסתייגות הזאת מדברת על כך שיוקם צוות על ידי שר הפנים שיבחן את כל המשמעויות של הסעיפים המגבילים לבחירות המקומיות – אגב, יכול להיות שתומר זוכר אותה בעל פה, כי לי פשוט אין את הטאבלט הרלוונטי – ואחר כך, על סמך ההמלצות של הצוות הזה, שר הפנים יקבע את עמדתו לפני שלמעשה ילכו על המנגנון הזה, לאפשר ליושב-ראש הוועדה הקרואה להתמודד או לא להתמודד
זאב אלקין:
     כמובן, בחוק המקורי שעבר בקריאה ראשונה לא היה זכר לצוות מהסוג הזה, הוא הרבה יותר רחב מהסוגיה של יושב-ראש ועדה קרואה
צודק, נושא חדש פר אקסלנס
אופיר כץ:
מה אתה רוצה? זהו, תעצור
אופיר כץ:
 תראה, שכנעת
ולדימיר בליאק:
אדוני היושב-ראש, אפשר להקריא את ההסתייגות? פשוט אין לי אותה
ולדימיר בליאק:
 אפשר לקבל אותה?
אופיר כץ:
כן, בבקשה: "לאחרי סעיף 4 להצעת החוק יבוא: צוות לבחינת השפעות החלת סעיפים 1א-1ז
אופיר כץ:
 5
אופיר כץ:
 השר יקים צוות לבחינת החלת צוות לבחינת סעיפים 1א-1ז, על הבחירות לרשויות המקומיות הבאות"
זאב אלקין:
קודם כול, אני רואה שזכרתי - - -
אופיר כץ:
עכשיו תבקש את 1א ו-1ז
ולדימיר בליאק:
באמת הייתי מבקש
זאב אלקין:
נכון היה, אדוני היושב-ראש, באמת לצלם את זה ולשים את זה על שולחנם של הח"כים
ולדימיר בליאק:
 זה לא מקובל כאן בוועדת הכנסת?
זאב אלקין:
זה מה שעושים כאן בדרך כלל
ארבל אסטרחן:
לא, בנושא חדש זה לא מקובל
זאב אלקין:
בסופו של דבר המינימום זה כמובן - - -
פתאום אתם לא מתייחסים למה שהיא אומרת
היא אמרה משהו זה - - -
אופיר כץ:
מה היא אמרה? לא שמעתי, אולי כדאי ש - - -
היא אמרה שאתה לא צודק
היא אמרה שלא
זאב אלקין:
אמרתי: אבל לפחות
אבל למה אתה לא מהדהד את זה? למה אתה מהדהד את הייעוץ המשפטי רק כשהוא נוח לך?
זאב אלקין:
כי שמעתי
ולדימיר בליאק:
אבל יש לנו חילוקי דעות
זאב אלקין:
בעקבות מה ששמעתי
אני אורח פה
אופיר כץ:
תודה זאב
זאב אלקין:
למה תודה? לא סיימתי
אופיר כץ:
אתה כבר שלוש דקות, משפט אחרון
זאב אלקין:
זה נושא רציני
אופיר כץ:
רציני ולא התייחסת לדברים הרציניים שבנושא, בבקשה
זאב אלקין:
אני לא התייחסתי?
אופיר כץ:
זאב, משפט אחרון
זאב אלקין:
אני ציטטתי לך מהזיכרון
זאב אלקין:
 פה באמת הגזמת, אני התייחסתי ממש
אופיר כץ:
זאב, אתה עוד פעם הולך מסביב
זאב אלקין:
לא מסביב, אמרתי: מדובר על הסתייגות
אופיר כץ:
 הסברת, הוא אמר לך: מסכים איתך, בעד
זאב אלקין:
אני חושב שההסתייגות הזאת, לאור הנסיבות שתיארתי, כן צריכה להיות נושא חדש
אופיר כץ:
קיבלנו, תודה
זאב אלקין:
כמובן, אשמח לשמוע את התשובה של אנשי ישראל ביתנו
אופיר כץ:
שכנעת
אופיר כץ:
 בבקשה, יוראי להב
יוראי להב-הרצנו:
חבר הכנסת אלקין, אני חולק עליך מכל וכל
יוראי להב-הרצנו:
 תראה, הסעיף הזה שמורה לשר הפנים להקים צוות שידון ב - - -
אני מבקש, את המחלוקות ביניכם תסגרו בארבע עיניים לא כאן ליד כולם
יוראי להב-הרצנו:
נסגור את זה בייעוץ ה - - -
ולדימיר בליאק:
אדוני, המקום לברר את המחלוקות זה ועדות הכנסת, זה מה שלמדתי כאן, גם ממך
זאב אלקין:
אדוני, יושב-ראש ועדת הפנים, תקנון הכנסת אומר שזה צריך לקרות דווקא כאן
יוראי להב-הרצנו:
אדוני, תשמור על זכותי
יוראי להב-הרצנו:
 בכל מקרה, אני מתנגד לדברים שלך כי אני חושב שלא מדובר בנושא חדש מאחר וחלק בלתי נפרד מהצורך לבחון מה ההשלכות החמורות של החקיקה הזו על הזכות להיבחר ועל הבחירות ברשויות המקומיות הוא עמוק
יוראי להב-הרצנו:
 הרי ברור שהחוק הזה ספציפית עוסק בבועז יוסף אבל ההשלכות של האבן הזו שנזרקה לתוך הבאר תהיינה חמורות, הרי הדבר הזה יכול לשמש את שר הפנים
יוראי להב-הרצנו:
 אנחנו מדברים על כמעט 200 עיריות ורשויות בישראל שמקבלות מענקי איזון ובהן אפשר להצניח, בהינתן החלטה של שר הפנים, יושב-ראש ועדה קרואה
יוראי להב-הרצנו:
 לכן אני אומר שיש השלכות רוחב וגם עומק לחקיקה הזו, ולכן חלק בלתי נפרד מהאירוע הוא לבחון מה ההשלכות הללו
זאב אלקין:
יש במה שאתה אומר משהו, יכול להיות שאתה משכנע
יוראי להב-הרצנו:
לכן מדובר באירוע שהוא אינו נושא חדש, ולכן אני מבקש ממך לחזור בך מהטענה ולהצביע איתי
אופיר כץ:
 חברת הכנסת שרן השכל, בבקשה
שרן השכל:
תודה, האמת היא שאני רוצה להצטרף לדברי יוראי
יוראי להב-הרצנו:
בניגוד לחבר סיעתך
שרן השכל:
בניגוד לחבר סיעתי
זאב אלקין:
אנחנו סיעה דמוקרטית
שרן השכל:
אני בסך הכול חושבת שיש בזה הגיון, אין ספק
שרן השכל:
 אולי לכן אני רוצה להדגיש את מה שנאמר בבוקר בוועדה, בפני היועצת המשפטית של ועדת הכנסת שמכירה את כל הליכי החקיקה
שרן השכל:
 לי נאמר באופן מזעזע מאוד בתוך הדיונים של הוועדה, שהוצע שוחד לאחת המועמדות לראשות עיריית טבריה
שרן השכל:
 כי ברור כבר שהחוק הזה - - -
אופיר כץ:
 זה נאמר מספר פעמים, את לא מתייחסת לנושא חדש, סיימת שרן
אופיר כץ:
 בבקשה, אפרת רייטן
זאב אלקין:
מה זה פה? צנזורה?
שרן השכל:
רגע, סליחה
אופיר כץ:
חברת הכנסת אפרת רייטן, את רוצה לדבר?
שרן השכל:
אופיר, אופיר
אופיר כץ:
סליחה, היא לא מתייחסת
אופיר כץ:
 זה משהו שכבר נאמר פה ארבע פעמים, אני לא חייב לאפשר דיון אין-סופי
זאב אלקין:
אבל אתה לא יכול לצנזר אותה - - -
שרן השכל:
אני אשמח, אני רוצה
אופיר כץ:
שרן, בבקשה, משפט לטענת נושא חדש
שרן השכל:
אבל אני רוצה - - -
אופיר כץ:
לא, זה נאמר פה, זה לא קשור לנושא חדש
זאב אלקין:
ממתי כשחבר כנסת מסוים אמר משהו, אחר לא יכול לחזור על דבריו?
אופיר כץ:
זה לא קשור
אופיר כץ:
 זה קשור לנושא חדש?
אפרת רייטן:
רק שנייה, בוועדה הזאת זכותו להגיד
אפרת רייטן:
 מה זאת אומרת? ממתי לא נותנים לדבר פה?
אופיר כץ:
בבקשה, שרן
שרן השכל:
אופיר, אני טוענת שהנושא הזה הוא לא נושא חדש, בניגוד לעמדתו של חבר סיעתי
שרן השכל:
 אבל אמרתי בתחילת דברי: בניגוד לחבר סיעתי אני טוענת שזה לא נושא חדש
זאב אלקין:
ואני עדיין מגן על זכותה לדבר
אפילו נלחם בשבילה
שרן השכל:
לכן, בעניין החוק הזה חשוב לי לשמוע את עמדתה של היועצת המשפטית בשני דברים, לעניין החקיקה עצמה
שרן השכל:
רגע, אופיר
שרן השכל:
 גם לעניין זה שהחוק הזה הוא למעשה חוק שעומדת מאחוריו הצעת שוחד בעניין הזה
אופיר כץ:
טוב, אמרת
אופיר כץ:
 תודה, שרן
שרן השכל:
מעבר לעניין הפרסנולי - - - אבל אני רוצה לשמוע את עמדתה, אופיר
אופיר כץ:
זהו, פעם שנייה
אופיר כץ:
 אפרת רייטן, רוצה לדבר? שרן, די
שרן השכל:
אבל תן ליועצת המשפטית לדבר, להגיב לזה
אפרת רייטן:
השאלה האם אני רוצה לדבר זו שאלה שהיא – ברור, זה בכלל מה שנקרא, for granted
אופיר כץ:
את רוצה לדבר על השקת הקמפיין שלך אתמול?
אפרת רייטן:
עוד פעם התחלת
אופיר כץ:
את רואה שאת לא רוצה לדבר על כל דבר?
אפרת רייטן:
אתה רואה שכשאמרנו וסיכמנו דברים מאחורה, שזה יקרה אם זה יקרה
יש נושאים חדשים וטובים
אופיר כץ:
הו, יפה
סליחה, אני לא רוצה לשרוף אותך אבל אני בעד, באמת בעד
אופיר כץ:
במקרה הזה אני בעד נושא חדש
אפרת רייטן:
חשבתי שאתם בעדי - - -
אפרת רייטן:
אמרנו שנעשה פה התייעצות סיעתית
אפרת רייטן:
 אני מופתעת למה אין לנו את הנושא החדש מודפס כאן לפנינו, זה אמור להיות לפנינו, אתם אמורים להקריא אותו
אופיר כץ:
דיברו על זה, הקראתי את זה, לא חייבים
אפרת רייטן:
אני מעולם לא אכלתי כל כך מהר כדי להגיע לכאן, עוד לא הספקתי ל - - - את הדברים
אפרת רייטן:
 אני, בתור מי שהתבוננה – הסתכלתי על השידורים מתוך הוועדה כי אני לא חברה בוועדה העצמה, אבל הסתכלתי עליהם מרחוק – התפלאתי עליך, חבר הכנסת אשר
היי, עד שאני כבר תומך בעניין שלך, לא, אל תקלקלי
אפרת רייטן:
התפלאתי עליך
אפרת רייטן:
 ראיתי הבוקר, הגיעה מועמדת ואמרה שם דברים מדם ליבה
נו, שמעת מה שאמרתי?
אפרת רייטן:
שמעתי מה שאמרת
מה אמרתי? שאלתי את הייעוץ המשפטי: האם הדבר הזה מחייב אותנו כרגע לעצור את הדיונים? האם זה קשור לדיוני הוועדה? היועץ המשפטי – שהוא בדרך כלל יודע לדבר מצוין מאוד, ברור מאוד – אמר את מה שאמר, שלא, והמשכנו את הדיון
אגב, הייתי גם יכול לטעון טענת שיהוי כי היא טוענת שזה היה כבר לפני שבוע והייתה לנו ועדה לפני כמה ימים והיא לא הייתה פה
מטי צרפתי הרכבי:
לא, היא טענה ביום חמישי
ודבר שלישי, אני לא רוצה לקפח
יש מועמדים נוספים בטבריה, למה לא לתת גם להם לבוא ולהגיד שהציעו להם? למה שהיא תקבל את כל הקמפיין לבד? עם כל הכבוד, אני פתי אבל אני לא מטומטם
זאב אלקין:
רגע, אתה יודע על משהו שהציעו גם להם? לא, זו ידיעה מעניינת
אופיר כץ:
טוב, לא - - -
את זה אני משאיר לך
מטי צרפתי הרכבי:
- - - לבועז יוסף
אופיר כץ:
יעקב אשר, לא להפריע בבקשה
ולדימיר בליאק:
אין להוציא מכלל אפשרות שהיו עוד הצעות
שרן השכל:
מה שרציתי בבוקר - - -
אופיר כץ:
לא להפריע, לא להפריע
אופיר כץ:
 לא, שרן, לא, לא
שרן השכל:
לא הרשו לרון קובי להיכנס
אופיר כץ:
לא, שרן
אופיר כץ:
 הם צריכים לדעת לדבר לחברי כנסת בצורה יפה ומכובדת
אופיר כץ:
 אני ראיתי את הסרטון, את מה שהם עשו לחבר הכנסת עמית הלוי, זו בושה וחרפה
קריאה:
מה עשינו?
אפרת רייטן:
השאלה שלי אליך, חברי,  אדוני, יושב-ראש הוועדה, ועדת הפנים
אופיר כץ:
ראיתי את זה, יש גם דרך להביע את העמדה שלך, לא ככה
אופיר כץ:
 זה היה מוגזם
דווקא אצלי בוועדה הוא היה עשר, הוא היה מאה אחוז
אופיר כץ:
זה היה מוגזם
אופיר כץ:
 בבקשה, אפרת
אפרת רייטן:
שאלה שרציתי לשאול אותך בתור מי שהוא חלק מהקואליציה, בעצם אתם מקדמים את תפיסת העולם שחוות דעת משפטית היא רק המלצה ולא מחייבת, בסוף שאלת אותם אבל יכולת להחליט לפי צו מצפונך
אפרת רייטן:
 אתה איש משכיל, עם תבונה וניסיון חיים וראית דבר אחד או שניים
למרות שלא למדתי ליבה וזה הצליח
אפרת רייטן:
למרות זאת, ראיתי אותך מתנהל ואיך אתה עובד
אפרת רייטן:
 ואני אומרת: שמעת אותם אבל בסוף שיקול הדעת הוא שלך, נכון? אתה אומר שאימצת את חוות הדעת המשפטית, אבל מה אתה חושב?
אופיר כץ:
אפרת
אותו דבר בדיוק ואף יותר מזה
אגב, אלקין שאל אותי האם אני יודע על עוד הצעות
כן, אני הצעתי לרון קובי להצטרף לדגל התורה וכנראה שזה לא עבד
אופיר כץ:
ולדימיר, בבקשה
ולדימיר בליאק:
 אדוני היושב-ראש, רציתי להתייחס
זאב אלקין:
אפשר לשמוע את תשובתו של רון קובי להודעה הזו?
אופיר כץ:
 זאב ויעקב אשר, אולי תצאו החוצה?
זאב אלקין:
יושב-ראש ועדת הפנים זרק פה פצצה
ולדימיר בליאק:
אין קיזוזים
עד שהתחלנו ליהנות קצת
אופיר כץ:
בבקשה, ולדימיר
אופיר כץ:
 לא להפריע, זאב
זאב אלקין:
למה שלא יתייחס לזה?
ולדימיר בליאק:
רציתי להתייחס לנושא החדש משני טעמים
ולדימיר בליאק:
 קודם כול, מדובר בהסתייגות של ישראל ביתנו וזו הזדמנות להדגיש פעם נוספת שאני לא מישראל ביתנו, אני מיש עתיד
ולדימיר בליאק:
 זה טעם אחד
ולדימיר בליאק:
 אם עדיין היו אנשים שחשבו בטעות, אני לא
ולדימיר בליאק:
      טעם שני, אני בדרך כלל מסכים עם חברי, חבר הכנסת זאב אלקין, הפעם אני חולק עליו עמוקות
ולדימיר בליאק:
 אני חושב שהוא טועה - -
משבר גדול באופוזיציה
ולדימיר בליאק:
- - בניתוח שלו ולכן אני חושב שלא מדובר פה בנושא חדש
ולדימיר בליאק:
 אבל מעבר לזה, כמו שאמרתי, החוק הזה הוא חוק לא ראוי והוא מקודם באמצעים לא ראויים
ולדימיר בליאק:
 ואני שוב רוצה להדגיש, מה שקרה היום בוועדה שלך, חבר הכנסת אשר, זו לא פחות מרעידת אדמה
ולדימיר בליאק:
 לא פחות מרעידת אדמה בכל מדינה מתוקנת
ולדימיר בליאק:
 כנראה פעם היינו מדינה מתוקנת יותר וכבר לא
אופיר כץ:
תודה ולדימיר
ולדימיר בליאק:
חבל שלא התייחסת, היה מקום להפסיק את הדיון בחוק הזה
אופיר כץ:
חבר הכנסת עידן רול, בבקשה
אופיר כץ:
 ולדימיר, תודה רבה
עידן רול:
תודה רבה אדוני היושב-ראש, אני חושב שהנימוקים לסיבה שהחוק הזה הוא חוק פרסונלי ומושחת מיסודו כבר נאמרו בוועדה הזו בעבר, נכון יותר, בוועדה שעוסקת בו
עידן רול:
 אבל אני כן רוצה לומר לחבר הכנסת אשר: זה לא הזמן להיות פורמליסט, זה שיועץ משפטי אמר לך: אפשר להמשיך בחקיקה
עידן רול:
 הבית הזה באמת עומד למבחן כל הזמן
לא היה לי ספק כששאלתי אותו אבל בכל זאת שאלתי אותו
עידן רול:
לא, אני אומר: טוב מאוד
עידן רול:
 ועדיין אני אומר עלינו, כנבחרי ציבור, אני באמת מאמין שיש חובת הוכחה כל הזמן לעשות את הדבר הנכון ולא רק את הדבר הנדרש
כשג'ידא זועבי קיבלה ניסיון נואש שלכם למצוא לה ג'וב כדי להשתיק אותה בתוך מליאת הכנסת, אני לא זוכר שבדקת: לא שחיתות, לא ייעוץ משפטי, לא שאלת שאלה
תפסיקו עם הצביעות הזאת, אל תדביקו שחיתות, אתם מושחתים הרבה יותר כשאתם מדברים כך
ולדימיר בליאק:
סליחה?
עידן רול:
רגע, לא הבנתי
תגידו: אנחנו משחקים עכשיו
בוא נשחק, משחקים
וליד טאהא:
יעקב, אבל בלי אלימות
שרן השכל:
אופיר, רגע, לדבר הזה חייבים לענות
אופיר כץ:
 עידן רול, בבקשה להמשיך
זאב אלקין:
אני שמעתי שלשרה מאי גולן הציעו להיות קונסולית בניו יורק
אופיר כץ:
זאב, זאב
זאב אלקין:
ועוד איך
זאב אלקין:
 להזכיר לך איך היא לא באה להשבעת הממשלה?
שרן השכל:
להזכיר שלגלעד ארדן הציעו תפקיד של שגריר? על מה הוא מדבר?
אופיר כץ:
זאב אלקין, שרן השכל
זאב אלקין:
להזכיר לך איך היא סחטה את נתניהו?
שרון ניר:
ותחשוב מה יקרה עם עילת השחיתות, צמצום עילת השחיתות
שרן השכל:
אתה אומר שזה מושחת שגלעד ארדן מונה לקונסול?
אופיר כץ:
שרון, שרן, בבקשה
אופיר כץ:
 עידן, רגע
עידן רול:
אני לא מבין למה חבר הכנסת אשר - - -
זה דיון על נושא חדש, פתחת דיון על נושא חדש
זאב אלקין:
אתה הכנסת לפה את העניין הזה
שרן השכל:
אבל טוב שהוא אומר שזה מינוי פוליטי
דיון על נושא חדש
עידן רול:
יעקב אשר, לא לכולם יש קול חזק כמו שלך
שרן השכל:
טוב שאתה אומר שזה מינוי פוליטי - - -
שרון ניר:
טוב שהוא גם אומר שזה - - -
עידן רול:
אני לא יודע למה אתה לוקח - - -
מה עם חברת הכנסת זועבי? מה קורה איתה? תספר לי
וליד טאהא:
יעקב אמר שזה ג'וב, לא מינוי פוליטי
שרון ניר:
ג'וב, בדיוק
וליד טאהא:
ג'וב, הוא אמר שזה ג'וב
שרן השכל:
	עכשיו הם אומרים ג'וב
חבר הכנסת אשר, היא מתמודדת מול מאי גולן על תפקיד קונסולית בניו יורק, יש קרב צמוד בין שתיהן
אופיר כץ:
בבקשה, עידן
עידן רול:
כמו שאמרתי לחבר הכנסת אשר, אני לא מבין למה אתה לוקח את זה כמתקפה
עידן רול:
 אני אומר להפך, הינה, יש פה דיון
עידן רול:
 אתה עונה לי במתקפה זה אומר שאתה מרגיש מותקף
ממש לא, ממש לא, הכול פוצי-מוצי
עידן רול:
אני בסך הכול אמרתי שעל כולנו כאן בבית – לא על קואליציה ולא על אופוזיציה – על כולנו, כשאנחנו שומעים דבר כזה, להגיד: רגע, חקיקה כל כך פרטנית שעולה בה טענה פרטנית לעיר הזאת, מן הסתם זה רלוונטי רק לחקיקה הזאת כי היא מכסה רק את העיר הזאת, צריך לדון בה
אופיר כץ:
טוב, תודה עידן
אופיר כץ:
 מטי, בבקשה
מטי צרפתי הרכבי:
אנחנו היינו נסערים מהאמירה של שני אילוז שבסוף השבוע, ביום חמישי, הציעו לה הצעות
מטי צרפתי הרכבי:
 אבל בעצם יש כאן בחוק הזה טעם לפגם בגלל טוהר הבחירות וגם כי הוא פרסונלי – הוא מתאים רק לבועז יוסף – והוא מוגש בפטור מהנחה בפני הכנסת
מטי צרפתי הרכבי:
 זה אומר שהוא מגמתי ורק בן אדם אחד יכול ליהנות ממנו עכשיו
מטי צרפתי הרכבי:
     דבר שני, במשך שנה בועז יוסף נהנה מיכולת לעשות קמפיין ויש חוק שאוסר תעמולת בחירות
מטי צרפתי הרכבי:
 שנה לפני הבחירות ראש רשות אמור להימנע מכל מיני פעולות, והוא היה מוגן מפני שנה של תעמולה וזה כשלעצמו מאוד מאוד חמור
מטי צרפתי הרכבי:
      והכי חמור, בעצם ועדת הפנים של הכנסת, ועדת הכנסת, עושים לו תעמולת בחירות
אופיר כץ:
 ווליד טאהא, בבקשה
וליד טאהא:
 היושב-ראש, רבותיי, אני מתפלא כמה רע אפשר לעשות לבן אדם אחד בבת אחת
וליד טאהא:
 מי שחושב שהוא עושה טוב לאדם שירצה להתמודד לרשות עיריית טבריה באמצעות החוק הזה, הוא בועט בו בעיטה קשה ביותר
וליד טאהא:
 אני מכיר באופן אישי את האיש, עבדתי איתו בכל מיני צמתים, תפסיקו לעשות לו עוול
וליד טאהא:
 מי שרוצה לקדם חוק שבאמת איננו פרסונלי ובאמת איננו נתפר למידותיו של אדם אחד, בבקשה, שיביא את החוק הזה לא בזמן בחירות
וליד טאהא:
 אנחנו במרחק של פחות מארבעה חודשים, היושב-ראש
וליד טאהא:
     אתה כבר רוצה להפסיק אותי? עוד לא התחלתי לדבר
וליד טאהא:
למה? כמה?
אופיר כץ:
לא חצי שעה לכל אחד
וליד טאהא:
היינו נותנים לך חמש דקות לדבר, מה קרה?
אופיר כץ:
 אני רוצה להצביע, בגלל זה
מירב בן ארי:
על מה הלחץ?
אופיר כץ:
אני רוצה לסיים לפני 14:00, מה את רוצה? את הסעיף השני וסיימנו
וליד טאהא:
היה מותר לי להשלים לפחות דקתיים, עוד לא התחלתי לדבר
זאב אלקין:
יש פה עוד חברי כנסת שביקשו לדבר
אופיר כץ:
בסדר, אני ב-13:54 יוצא להתייעצות סיעתית שלכם
זאב אלקין:
אבל יש פה חברי כנסת - - -
אופיר כץ:
נתתי למספיק חברי כנסת - - -
זאב אלקין:
אבל הם פה, מה זה הדבר הזה?
מירב בן ארי:
אבל עוד לא ביקשתי התייעצות סיעתית, איך קבעת לנו?
זאב אלקין:
יש פה ארבעה חברי כנסת, חמישה, שביקשו לדבר
אופיר כץ:
זאב, קריאה ראשונה
וליד טאהא:
רבותיי, אני אומר ש - - -
מירב בן ארי:
ב-14:00 יש ישיבות סיעה
אופיר כץ:
נכון, בגלל זה אני רוצה לסיים עד 14:00, יפה
מירב בן ארי:
אם אני עושה התייעצות סיעתית, מתי אני מצביעה?
אופיר כץ:
אבל למה את מפריעה לו? עכשיו את מפריעה גם לי
אופיר כץ:
 בבקשה, ווליד, סיימת?
וליד טאהא:
לא, עוד לא
אופיר כץ:
אוקיי, בבקשה
וליד טאהא:
אני אומר שגם ועדות קרואות הן ועדות חשובות והחוק הזה פוגע גם במהות של הוועדות האלה
וליד טאהא:
 אם החוק הזה היה בא בתקופה רגילה, לא בתקופת בחירות, יכול להיות שגם אני הייתי תומך בו
וליד טאהא:
אבל להביא אותו בממדים של אדם ספציפי, רבותיי, זה עושה עוול לבן אדם עצמו ואני נגד עוול לבן אדם
אופיר כץ:
ווליד, תודה, תודה רבה
אופיר כץ:
 בבקשה, עטאונה
יוסף עטאונה:
תודה רבה, כבוד היושב-ראש
יוסף עטאונה:
 ברמה העקרונית גם אני מצטרף לדעה של חבריי שחקיקה פרסונלית היא פסולה ואין לה מקום במשחק הדמוקרטי
יוסף עטאונה:
 במיוחד לקראת בחירות כשבאים לתפור חוק מיוחד לאדם מסוים
יוסף עטאונה:
      אני תוהה ,ידידי יעקב, במיוחד כיושב-ראש ועדת הפנים, לא תמיד היה לך אורך הרוח לשמוע את הדברים, על דברים עקרוניים ומהותיים יותר
יוסף עטאונה:
 בתחום המוניציפלי, כשדיברתי על הכפרים הבלתי מוכרים בנגב, הדיון עליהם בתוך הוועדות לא תמיד מוצה
יוסף עטאונה:
לא סיימתי, זה חשוב מאוד
יוסף עטאונה:
ועל דבר אישי, פרסונלי, מתקיים דיון ארוך והצבעות ועדת הפנים עולות לוועדת הכנסת, זה סירחון
אופיר כץ:
תודה, אני עובר להצבעה
מירב בן ארי:
אבל ביקשתי לדבר
שרון ניר:
גם אני ביקשתי
זאב אלקין:
למה? יש חברי כנסת שרוצים לדבר
אופיר כץ:
- - - או שאני מצביע
אופיר כץ:
 רוצים התייעצות סיעתית? אוקיי
אופיר כץ:
- - - חברת כנסת, בשנייה האחרונה, אני לא יכול - - -
זאב אלקין:
לא, שרון ניר פה - - -
אופיר כץ:
תפני לייעוץ המשפטי שלא נתתי לך לדבר
מירב בן ארי:
אבל מה אני אעשה? יש לי חוק עם קטי שטרית בוועדת המדע, ישבתי בחוק
זאב אלקין:
אבל חברת הכנסת שרון ניר פה
אופיר כץ:
נתתי להתייעצות
אופיר כץ:
 13:59
זאב אלקין:
רגע, אפשר לשמוע את העמדה של הייעוץ המשפטי על זה שלא נתת לשני חברי כנסת לדבר?
מירב בן ארי:
רגע, מה עם הייעוץ המשפטי?
זאב אלקין:
יש כאן ייעוץ משפטי, אני מבקש לשמוע את העמדה של הייעוץ המשפטי
אופיר כץ:
אני מבקש שלא, אני עובר להצבעה
זאב אלקין:
לפרוטוקול, אני מבקש לשמוע את העמדה של הייעוץ המשפטי
זאב אלקין:
אתה לא יכול להצביע בלי הייעוץ המשפטי, זו הצבעה לא תקינה, אתה לא יכול להצביע כך
אופיר כץ:
 הסתייגות 13, מי בעד טענת נושא חדש? תשעה בעד
אופיר כץ:
 אם כך טענת נושא חדש נתקבלה
מירב בן ארי:
רוויזיה, אני ביקשתי רוויזיה
אופיר כץ:
מצטרף לרוויזיה
זאב אלקין:
לא, מה תוצאות ההצבעה?
מירב בן ארי:
ומי נמנע, הצבעת על נמנע? לא היה נמנע בכלל
וליד טאהא:
מה התוצאות?
אופיר כץ:
נתכנס בשעה 15:45 להצבעה על הרוויזיות
אופיר כץ:
אני מחדש את ישיבת ועדת הכנסת, הרוויזיה הראשונה על טענת נושא חדש של מטי צרפתי להסתייגות מספר 30
נאור שירי:
רגע, הצבעה? נימוק
אופיר כץ:
כן, כן, הצבעה
אופיר כץ:
 בבקשה, מי בעד הרוויזיה?
נאור שירי:
רגע, אתה לא רוצה לנמק?
אופיר כץ:
היא לא הגישה רוויזיה
אופיר כץ:
 בבקשה, מי בעד הרוויזיה? מי נגד? מי נמנע?
נאור שירי:
אני בעד הרוויזיה
נאור שירי:
 לא, אני משנה לנגד
אופיר כץ:
או קיי
אופיר כץ:
 אז אחד, נגד? אחלה
נאור שירי:
 אופיר, אני באתי פתוח היום
נאור שירי:
 אני מקווה שכשאני אנמק אתה תהיה פתוח  כך ועם אוזניים, מה שנקרא - - -
אופיר כץ:
חמישה נגד, אחד בעד, הרוויזיה הוסרה
אופיר כץ:
רוויזיה לטענה לנושא חדש, של חבר הכנסת נאור שירי וח"כ יעקב אשר, על הסתייגות מספר 47
מטי צרפתי הרכבי:
רגע, הוא רוצה לנמק
נאור שירי:
אני אהיה בעד, אבל אני יכול לנמק?
אופיר כץ:
 שניים
אופיר כץ:
 מי נגד? ארבעה, גם הרוויזיה הזו הוסרה
אופיר כץ:
בעד הרוויזיה – 2
אופיר כץ:
רוויזיה על טענה לנושא חדש, של חבר הכנסת זאב אלקין, חבר הכנסת נאור שירי, חבר הכנסת יעקב אשר, על הסתייגות מס' 13 של קבוצת ישראל ביתנו
אופיר כץ:
 אני מניח שהוא ירצה לנמק
זאב אלקין:
כן, בהחלט
אופיר כץ:
אני רק מעדכן אותך שפספסת שני נימוקים, בבקשה
זאב אלקין:
אני מעדכן אותך שאתה קבעת את זה בזמן הסיעות וכמו שאתה יודע, הסיעה שלנו התחיל ב-15:15
נאור שירי:
כששאלתי אותך אם אפשר לנמק, אמרת שאי-אפשר לנמק
אופיר כץ:
לא, רק מי שהגיש רוויזיה יכול לנמק
נאור שירי:
אבל אני הצטרפתי לכל הרוויזיות, סליחה
אופיר כץ:
לא שמעתי
זאב אלקין:
עכשיו הקראת את השם שלו
נאור שירי:
לא, לא, אני הצטרפתי לכל הרוויזיות
אופיר כץ:
לא, ההסתייגות שלו, לא הרוויזיה
צודק
אופיר כץ:
הוא הגיש את הטענה לנושא חדש, הוא לא הגיש את הרוויזיה
צודק, תלמד לפעם הבאה
נו, מותר לך גם ללמוד מזה, תלמד
מטי צרפתי הרכבי:
אתה מנמק, קח את הזמן
זאב אלקין:
דבר אחד לפני שאני מנמק, אני אמחה עוד פעם, אדוני היושב-ראש, על זה שקבעת את ה - - -
אופיר כץ:
אנחנו נוציא את התשובות כשאתם הייתם קובעים ב-15:45 דיונים בוועדת הכנסת, נוציא את התשובות שהיו אז ונעביר אליך
זאב אלקין:
תודה רבה, אני אשמח אם תוציא את התשובות ותעביר אלי, רשמנו
אם בכלל עניתם תשובות, לפעמים גם לא עניתם לנו
זאב אלקין:
זה דבר אחד
זאב אלקין:
 דבר שני, יש סיבה
נאור שירי:
מכאן באה הנקמנות? תסדרו לי רק את היום
אופיר כץ:
לא, אני לא יכול לקבל טיעון כשה - - - זה לא קשור לנקמנות, נאור, אבל אם אתם עשיתם בשעה הזאת, ב-15:45, למה שאנחנו לא נעשה? לא עשיתי ב-15:30, לא עשיתי ב-14:15
זאב אלקין:
הסברתי לך למה, כי באופן ספציפי, חריג, מסיבות קיצוניות, ישיבת הסיעה שלנו, למשל, התחילה ב-15:15
אופיר כץ:
אצלנו ישיבת הסיעה מתחילה כל הזמן ב-15:00, עד 16:00
אופיר כץ:
 ועדיין הייתם קובעים דיונים ב-15:45
זאב אלקין:
אצלכם היא מדי פעם בכלל לא מתקיימת, ראש מפלגתכם לא תמיד רוצה לראות את סיעתו
זאב אלקין:
 ניסיון של הרבה שנים, כולל עדות שמיעה אם אתה כבר רוצה לדייק
ארז מלול:
היו יוצאות כותרות
זאב אלקין:
אפשר?
אופיר כץ:
בבקשה, כולנו אוזן
זאב אלקין:
אני בכל זאת מוחה על זה כי אני התרעתי בפניך וזה שלא חיכית לי, כמי שצריך להציג את הרוויזיות, בעיניי זה לא מכובד
אופיר כץ:
אני גם הגשתי רוויזיות
זאב אלקין:
אבל מן הסתם לא נימקת
אופיר כץ:
והגעתי בזמן
זאב אלקין:
ומן הסתם לא נימקת
זאב אלקין:
 בטח, כי לא הייתה לך ישיבת סיעה
אופיר כץ:
ויתרתי על הנימוק
זאב אלקין:
אני מניח שאם הייתה לך ישיבת סיעה גם לא היית קובע בשעה הזאת
אופיר כץ:
היו לי ישיבות סיעה כשאתם קבעתם והגעתי ב-15:45, מה לעשות? יש לך זיכרון קצר, זה קצת בעייתי
זאב אלקין:
היות ולא ישבתי על הכיסא שלך בקדנציה הקודמת, אין לי פה שאלה של זיכרון
אופיר כץ:
היה לך כיסא רם יותר
זאב אלקין:
לגבי עצם הרוויזיה
זאב אלקין:
 מלבד הטענה שנטענה במקרה הזה בנושא של נושא חדש, היה בעיניי פגם מאוד מאוד משמעותי בהשלמת הדיון בסעיף הזה
זאב אלקין:
 נאמר פה לפרוטוקול על ידי היועצת המשפטית של הוועדה שאגב, חבל שהיא לא נמצאת בדיון הזה – אני בכלל הייתי מבקש ממך כשאנחנו מתכנסים שזה יהיה בנוהל שהייעוץ המשפטי של ועדת הכנסת נמצא, זה חסר לנו בתחילת הדיון הקודם
נאור שירי:
גם זה היה בפעם הקודמת? סתם, לפני שאני אשאל
אופיר כץ:
אתם באים אלי בטענות על זה? שאני אבין
נאור שירי:
לא, אבל אתה יושב-ראש הוועדה, למי נבוא בטענות?
אופיר כץ:
קבעתי דיון בשעה מסוימת, מה אתה רוצה שאני אעשה?
זאב אלקין:
אתה צריך לדאוג
אופיר כץ:
זו אחריות של כל בעל תפקיד להגיע בזמן
זאב אלקין:
אתה צריך לדאוג מול הייעוץ המשפטי שהוא מיוצג
אופיר כץ:
אני לא עובד בזה, אני לא גננת
אופיר כץ:
 תפנו במכתב לייעוץ המשפטי
זאב אלקין:
אתה יושב-ראש הוועדה, אתה אחראי למה שקורה בקטע הזה
אופיר כץ:
אני קבעתי שעה
נאור שירי:
קודם כול, יושב ראש הוועדה מראש לוקח על עצמו את תפקיד הגננת
נאור שירי:
 להגיד אני לא גננת – לא יושב-ראש הוועדה, בטח ובטח יושב-ראש הקואליציה – זו קצת טענה לנושא חדש
אופיר כץ:
זה משהו אחר, אני לא אתווכח איתך על התפקיד השני
זאב אלקין:
אדוני היושב-ראש, מה שקרה פה, היו פה מספר חברי כנסת שהם חברי ועדה וביקשו לדבר בדיון הזה ולא נתת להם לדבר כי כשהגעת לשעה מסוימת - - -
אופיר כץ:
כל חברי הוועדה שביקשו לדבר, בכל נושאים, דיברו
אופיר כץ:
הגיעה חברת כנסת בשנייה האחרונה לפני ההצבעה ולה לא נתתי לדבר, נכון
זאב אלקין:
לא נכון, לא, לא, מלבד חברת הכנסת מירב בן ארי, שאליה אתה התכוונת כרגע, ביקשה לדבר חברת הכנסת שרון ניר ולא דיברה בסבב השלישי, בהצבעה הספציפית הזאת שעליה הרוויזיה
זאב אלקין:
 גם חבר הכנסת יאסר חוג'יראת לא דיבר
אופיר כץ:
מי? חוג'יראת לא היה פה בכלל
אופיר כץ:
 אולי תדבר על ח"כים שהיו פה? עטאונה היה ודיבר
אופיר כץ:
 זאב, לא להמציא
זאב אלקין:
ושרון ניר דיברה בסעיף השלישי?
אופיר כץ:
לא, היא הייתה רשומה בכלל?
זאב אלקין:
אני אומר לך: לא, והיא נרשמה
זאב אלקין:
 והיו פה גם נציגים מיש עתיד שנרשמו ולא דיברו
אופיר כץ:
לא היה דבר כזה, כולם דיברו, כולם דיברו
אופיר כץ:
 מירב בן ארי נכנסה בשנייה האחרונה
זאב אלקין:
לא דיברתי על מירב בן ארי
זאב אלקין:
 הינה, נועה פה
אגב, היא דיברה הכי הרבה זמן, בהפסקה
אופיר כץ:
כל נציגי יש עתיד דיברו
זאב אלקין:
לא, היא דיברה בהפסקה, לא לפרוטוקול, אדוני מספיק מנוסה
הכי הרבה זמן
אופיר כץ:
אני רק רוצה לעדכן אותך, אני לא מתכוון להמשיך את הדיון מעבר להצבעה
אופיר כץ:
 אם אתה חושב שאתה מושך זמן - - -
זאב אלקין:
לא, אני יודע שאתה אפילו לא יכול כי לא פרסמת שום נושא אחר
אופיר כץ:
אין לי כוונה כזו
זאב אלקין:
גם אין לך יכולת, זה לא רק ש - - -
אופיר כץ:
אם הייתה לי כוונה הייתי - - -
נאור שירי:
אם אין כוונה אין יכולת, אפשר להתקדם בדרדור אמצעי המעצר
נאור שירי:
 יאללה
אופיר כץ:
אם הייתי רוצה הייתי מפרסם את זה ואז כן היית עושה, אבל בחרתי שלא
זאב אלקין:
נכון, אבל אני אומר פה לפרוטוקול: היו פה חברי כנסת שביקשו לדבר, מלבד - - -
אופיר כץ:
עניתי לך לפרוטוקול: זה לא נכון מה שאתה אומר, נקבת בשמות של חברי כנסת שבכלל לא נכנסו לוועדה, זה לא נכון